ప్రపంచ ర్యాపిడ్ చెస్ చాంపియన్షిప్ ఆనంద్ సొంతంభారత చెస్ కింగ్ విశ్వనాథన్ ఆనంద్..అంచనాలను తలకిందులు చేశాడు..!కొన్నాళ్లుగా సరైన విజయాలు లేక సతమతమవుతున్న విషీ.. తన పనైపోయిందనుకుంటున్న సమయంలో జూలు విదిల్చాడు..! అరవై నాలుగు గడుల్లో తన పూర్వపు ఆటతీరును బయటకు తీస్తూ విశ్వ వేదికపై కాంతులు విరజిమ్మాడు..! 48 ఏళ్ల వయసులో.. వ్యూహాలకు పదును పెడుతూ.. తన ఎత్తులతో.. సరికొత్త అస్ర్తాలతో కుర్రాళ్లను చిత్తు చేస్తూ ప్రపంచ ర్యాపిడ్ చాంపియన్షిప్ను కైవసం చేసుకున్నాడు..! డిఫెండింగ్ చాంప్ మాగ్నస్ కార్ల్సన్, అరోనియన్ లెవాన్, అలెగ్జాండర్ గ్రిషుక్ వంటి మేటి ప్లేయర్లను తోసిరాజని.. 15 రౌండ్ల పోరులో ఒక్క ఓటమి లేకుండా అజేయంగా నిలిచి అదరహో అనిపించాడు..!రియాద్: భారత గ్రాండ్మాస్టర్ విశ్వనాథన్ ఆనంద్ పునర్వైభవం దిశగా అడుగులేశాడు. గత ప్రదర్శనను పునరావృతం చేస్తూ విశ్వవేదికపై సత్తాచాటాడు. ఐదుసార్లు ప్రపంచ చాంపియన్ అయిన ఈ చెస్ దిగ్గజం ప్రపంచ ర్యాపిడ్ చెస్ చాంపియన్షిప్లో జయకేతనం ఎగురవేశాడు. గురువారం ముగిసిన ఈ 15రౌండ్ల పోరులో ఆనంద్ ఓటమన్నదే లేకుండా అగ్రస్థానంలో నిలిచి విశ్వవిజేతగా అవతరించాడు. ఆద్యంతం అద్భుత ఆటతీరు చూపిన ఆనంద్ మొత్తం 15రౌండ్లకుగాను 10.5 పాయింట్లతో రష్యా గ్రాండ్మాస్టర్ వ్లాదిమిర్ ఫెడసీవ్తో కలిసి అగ్రస్థానంలో నిలిచాడు. దీంతో కచ్చితమైన ఫలితం కోసం ఇరువురి మధ్య నిర్వహించిన రెండు టైబ్రేక్ గేముల్లో ఆనంద్ విజయం సాధించాడు. తొలి టైబ్రేక్ను 29ఎత్తుల్లో నెగ్గిన ఆనంద్.. రెండో టైబ్రేక్ను 38ఎత్తుల్లో గెలుపొంది విశ్వవిజేతగా అవతరించాడు. ఇక అంతకుముందు జరిగిన ఐదురౌండ్ల పోరులో ఆనంద్ 4 గేమ్లను డ్రాగా ముగించి ఓ గేమ్ను గెలుపొందాడు. ఈ టోర్నీలో ఆనంద్ ఓవరాల్గా 6 గేమ్లను గెలిచి, 9 గేమ్లను డ్రా చేసుకున్నాడు. ఇక డిఫెండింగ్ చాంపియన్గా బరిలోకి దిగిన మాగ్నస్ కార్ల్సన్ (నార్వే) 15 పాయింట్లకుగాను 10 పాయింట్లు స్కోరు చేసి ఐదోస్థానానికి పరిమితమయ్యాడు. ఆంధ్రప్రదేశ్కు చెందిన ద్రోణవల్లి హారిక మహిళల విభాగంలో 15రౌండ్లు ముగిసేసరికి 9 పాయింట్లతో 22వ స్థానంలో నిలిచింది. మరో తెలుగు గ్రాండ్మాస్టర్ పెంటేల హరికృష్ణ 9.5 పాయింట్లతో 16వ స్థానంలో నిలిచాడు.
prapancha rapid ches champianship anand sontambhaarata ches king vishwanathan anand..anchanaalanu talakindulu cheshaadu..!konnaallugaa saraina vijayaalu leka satamatamavutunna vishee.. tana panaipoyindanukuntunna samayamlo joolu vidilchaadu..! aravai naalugu gadullo tana puurvapu aatatiirunu bayataku teestuu vishwa vedikapai kaantulu virajimmaadu..! 48 ella vayasulo.. vyuuhaalaku padunu pedutuu.. tana ettulato.. sarikotta asrtaalato kurraallanu chittu chestu prapancha rapid champiyanshipnu kaivasam chesukunnadu..! deffending champ magnus carlson, aronian levan, alegzander grishuk vanti meti playarlanu tosirajani.. 15 roundla porulo okka otami lekunda ajeyamgaa nilichi adaraho anipinchaadu..!riad: bhaarata grandmaster vishwanathan anand punarvaibhavam disagaa adugulesadu. gatha pradarsananu punaraavrutam chestu vishwavedikapai sattachatadu. aidusaarlu prapancha champian ayina ee ches diggajam prapancha rapid ches champianshiplo jayaketanam eguravesadu. guruvaram mugisina ee 15roundla porulo anand otamannade lekunda agrasthaanamlo nilichi vishwavijetagaa avatarinchaadu. aadyantam adbhuta aatatiiru chuupina anand mottam 15roundlakugaanu 10.5 paayintlatho rashya grandmaster vladimir fedaseevto kalisi agrasthaanamlo nilichaadu. deentho kachitamaina phalitam kosam iruvuri madhya nirvahinchina rendu tibrake gemullo anand vijayam saadhinchaadu. toli tibrakenu 29ettullo neggina anand.. rendo tibrakenu 38ettullo gelupondi vishwavijetagaa avatarinchaadu. ika antakumundu jarigina aidurandla porulo anand 4 gemlanu draga muginchi oo gemnu gelupondaadu. ee torneelo anand ovaraalgaa 6 gemlanu gelichi, 9 gemlanu dra chesukunnadu. ika deffending champianga bariloki digina magnus carlson (narve) 15 paayintlakugaanu 10 paayintlu skoru chesi aidosthaanaaniki parimitamayyaadu. aandhrapradeshku chendina dronavalli haarika mahilala vibhaagamlo 15roundlu mugisesariki 9 paayintlatho 22va sthaanamlo nilichindi. maro telugu grandmaster pentela harikrishna 9.5 paayintlatho 16va sthaanamlo nilichaadu.